b'\n_START_ARTICLE_\nMagnetno-opti\xc4\x8dni Kerrov pojav\n_START_PARAGRAPH_\nMagnetno-opti\xc4\x8dni Kerrov pojav (tudi MOKE) je eden izmed magnetno-opti\xc4\x8dnih pojavov. Ka\xc5\xbee se v spremembi svetlobe, ki se odbije na magnetiziranih snoveh. Svetloba, ki se odbije od tak\xc5\xa1nih snovi, spremeni polarizacijo in odbojnost. Pojav je podoben Faradayemu pojavu. Od Faradayevega pojava se razlikuje v na\xc4\x8dinu in vrsti opazovane svetlobe. V Faradayevem pojavu se opazuje prepu\xc5\xa1\xc4\x8dena svetloba, v magnetno-opti\xc4\x8dnem pojavu Kerrovem pojavu pa odbita svetloba. Oba pojava pa sta posledica komponent tenzorja dielektri\xc4\x8dnosti, ki niso na diagonali tenzorja.\n_START_SECTION_\nPolarni magnetno-opti\xc4\x8dni Kerrov pojav\n_START_PARAGRAPH_\nPolarni magnetno-opti\xc4\x8dni Kerrov pojav dobimo takrat, ko je vektor magnetizacije pravokoten na povr\xc5\xa1ino in vzporeden z vpadno ravnino. Pri odbitem \xc5\xbearku opa\xc5\xbeamo vrtenje ravnine polarizacije in spremembo iz linearno polarizirane v elipti\xc4\x8dno polarizirano svetlobo. Ta pojav se uporablja tudi v magnetno-opti\xc4\x8dnih nosilcih podatkov.\n_START_SECTION_\nVzdol\xc5\xbeni magnetno-opti\xc4\x8dni Kerrov pojav\n_START_PARAGRAPH_\nPri vzdol\xc5\xbenem magnetno-opti\xc4\x8dnem Kerrovem pojavu je vektor magnetizacije vzporeden s povr\xc5\xa1ino in je v vpadni ravnini. Pojav se ka\xc5\xbee v vrtenju ravnine polarizacije. Velikost vrtenja je mnogo manj\xc5\xa1a kot pri polarnem magnetno-opti\xc4\x8dnem Kerrovem pojavu.\n_START_SECTION_\nPre\xc4\x8dni magnetno-opti\xc4\x8dni kerrov pojav\n_START_PARAGRAPH_\nPri pre\xc4\x8dnem magnetno-opti\xc4\x8dnem Kerrovem pojavu le\xc5\xbei smer magnetizacije vzporedno s povr\xc5\xa1ino in pravokotno na vpadno ravnino. Pojav se opa\xc5\xbea samo, \xc4\x8de je vpadna svetloba polarizirana vzporedno z vpadno ravnino. Opa\xc5\xbea se sprememba intenzivnosti odbite svetlobe, brez vrtenja ravnine polarizacije. Pojav je za velikostni razred manj\xc5\xa1i kot vzdool\xc5\xbeni magnetno-opti\xc4\x8dni Kerrov pojav.\n_START_SECTION_\nKvadratni magnetno-opti\xc4\x8dni Kerrov pojav\n_START_PARAGRAPH_\nKvadratni magnetno-opti\xc4\x8dni Kerrov pojav imenujejo tudi Voigtov pojav. Ka\xc5\xbee se v spremembi polarizacije odbite svetlobe.\n_START_SECTION_\nKerrov kot pri polarnem magnetno-opti\xc4\x8dnem Kerrovem pojavu\n_START_PARAGRAPH_\nPri odbiti linearno polarizirani svetlobi opa\xc5\xbeamo, da se ravnina polarizacije zavrti za kot . Razen tega postane linearno polarizirana svetloba elipti\xc4\x8dno polarizirana. Vrtenje polarizacije nastane zaradi tega, ker magnetizacija povzro\xc4\x8di nastanek razli\xc4\x8dnih lomnih koli\xc4\x8dnikov in zaradi tega tudi razli\xc4\x8dne fazne hitrosti. To povzro\xc4\x8di fazno razliko obeh valov in zaradi tega se zavrti smer polarizacije za Kerrov kot. Razen tega ima snov \xc5\xa1e razli\xc4\x8dne koeficiente absorbcije za levo in desno kro\xc5\xbeno polarizirano svetlobo. Tako se spremeni \xc5\xa1e intenzivnost obeh vrst svetlobe. Ta pojav imenujemo magnetni kro\xc5\xbeni dihroizem.\n_START_SECTION_\nUporaba\n_START_PARAGRAPH_\nMagnetno-opti\xc4\x8dni pojav se uporablja v magnetno-opti\xc4\x8dni Kerrovi spektroskopiji in pri magnetnoopti\xc4\x8dnih diskih.'